CELEX: 32008R1326
Language: mt
Date: 2008-12-23 00:00:00
Title: Regolament tal-Kummissjoni (KE) Nru 1326/2008 tal- 15 ta' Diċembru 2008 li japprova emendi minuri fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Chaource (DPO)]

23.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 345/20
            
         REGOLAMENT TAL-KUMMISSJONI (KE) Nru 1326/2008
   tal-15 ta' Diċembru 2008
   li japprova emendi minuri fl-ispeċifikazzjoni ta' denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Chaource (DPO)]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 510/2006 tal-Kunsill tal-20 ta’ Marzu 2006 (1), u partikolarment it-tieni sentenza tal-Artikolu 9(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 9(1) tar-Regolament (KE) Nru 510/2006 u skont l-Artikolu 17(2) tal-istess Regolament, il-Kummissjoni eżaminat it-talba ta' Franza għall-approvazzjoni ta’ emenda fl-ispeċifikazzjoni tad-denominazzjoni protetta tal-oriġini “Chaource”, irreġistrata bir-Regolament tal-Kummissjoni tal-Kummissjoni (KE) Nru 1107/1996 (2).
            
         
               (2)
            
            
               It-talba għandha l-għan li temenda l-ispeċifikazzjoni billi tippreċiża l-kundizzjonijiet tal-użu ta’ trattamenti u addittivi għall-ħalib fil-produzzjoni tax-Chaource. Dawn il-prattiki jiżguraw iż-żamma tal-karatteristiċi essenzjali tad-denominazzjoni.
            
         
               (3)
            
            
               Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skont l-Artikolu 9 tar-Regolament (KE) Nru 510/2006, il-Kummissjoni tista' tapprovaha mingħajr rikors għall-proċedura stipulata fl-Artikoli 5, 6 u 7 tal-istess Regolament,
            
         
               (4)
            
            
               F’konformità mal-Artikolu 18(2) tar-Regolament tal-Kummissjoni (KE) Nru 1898/2006 (3), u skont l-Artikolu 17(2) tar-Regolament (KE) Nru 510/2006, jeħtieġ li jkun ippubblikat sinteżi sommarju tal-ispeċifikazzjoni.
            
         ADOTTAT DAN IR-REGOLAMENT:
   Artikolu 1
   L-ispeċifikazzjoni tad-denominazzjoni protetta tal-oriġini “Chaource” hija b'dan emendata skont l-Anness I għal dan ir-Regolament.
   Artikolu 2
   Is-sommarju konsolidat bl-elementi ewlenin tal-ispeċifikazzjoni jinsab fl-Anness II għal dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta’ Diċembru 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      (3)  ĠU L 369, 23.12.2006, p. 1.
   
      ANNESS I
      B'dan huma approvati l-emendi li ġejjin għall-ispeċifikazzjoni tad-denominazzjoni protetta tal-oriġini “Chaource”
      “Metodu ta' produzzjoni”
      Il-punt 5 tal-ispeċifikazzjoni rigward id-deskrizzjoni tal-metodu ta’ produzzjoni huwa kkompletat bid-dispożizzjonijiet li ġejjin:
      
         “(…) L-operazzjoni tat-tibqit tal-ħalib għandha ssir esklussivament bit-tames.
         Il-konċentrazzjoni tal-ħalib bl-eliminazzjoni parzjali tal-parti ilmija qabel il-koagolazzjoni hija pprojbita.
         Minbarra l-materja prima tal-ħalib, l-uniċi ingredjenti jew prodotti sekondarji jew addittivi awtorizzati fil-ħalib, u waqt il-produzzjoni, huma t-tames, il-kulturi innoffensivi tal-batterji, il-ħmira, il-moffa, il-klorur tal-kalċju u l-melħ.
         (…) Hija pprojbita l-konservazzjoni f’temperatura negattiva tal-materja prima tal-ħalib, tal-prodotti fil-proċess tal-produzzjoni, tal-baqta jew tal-ġobon frisk (fromage frais).
         Hija pprojbita l-konservazzjoni f’atmosfera mmodifikata tal-ġobniet friski jew tal-ġobniet li għaddejjin mill-maturazzjoni.”
      
   
   
      ANNESS II
      SOMMARJU
      
         REGOLAMENT TAL-KUNSILL (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet protetti tal-oriġini għal prodotti agrikoli u l-oġġetti tal-ikel
      
      “CHAOURCE”
      
         Nru tal-KE: FR-PDO-0217-0114/29.03.2006
      
      DPO (X) IĠP ( )
      Dan is-sommarju jippreżenta l-elementi ewlenin tal-ispeċifikazzjoni tal-prodott b'finijiet ta’ informazzjoni biss.
      1.   Dipartiment responsabbli fl-Istat Membru
      
                  Isem
               
               
                  :
               
               
                  Institut national de l’origine et de la qualité
               
            
                  Indirizz
               
               
                  :
               
               
                  51 rue d’Anjou, 75008 Paris, France
               
            
                  Tel.
               
               
                  :
               
               
                  (33) 153 89 80 00
               
            
                  Fax
               
               
                  :
               
               
                  (33) 153 89 80 60
               
            
                  Posta elettronika
               
               
                  :
               
               
                  info@inao.gouv.fr
               
            2.   Grupp
      
                  Isem
               
               
                  :
               
               
                  Syndicat de défense du fromage de Chaource
               
            
                  Indirizz
               
               
                  :
               
               
                  Ferme du Moulinet, 10150 Pont-Sainte-Marie, France
               
            
                  Tel.
               
               
                  :
               
               
                  (33) 325 49 90 48
               
            
                  Fax
               
               
                  :
               
               
                  (33) 325 49 90 48
               
            
                  Posta elettronika
               
               
                  :
               
               
                  syndicat-chaource@wanadoo.fr
               
            
                  Kompożizzjoni
               
               
                  :
               
               
                  produtturi/proċessuri (X) oħrajn ( )
               
            3.   Tip ta' prodott
      
               
                  Klassi 1.3
               
               
                  Ġobnijiet
               
            4.   Speċifikazzjoni
      (sommarju tar-rekwiżiti msemmija fl-Artikolu 4(2) tar-Regolament (KE) Nru 510/2006)
      4.1.   Isem
      “Chaource”
      4.2.   Deskrizzjoni
      Magħmul mill-ħalib tal-baqar, il-ġobon huwa artab u għandu qoxra mielħa bil-moffa fil-wiċċ; b’żewġ formati ċilindriċi u ċatti: waħda kbira (bejn 11 u 11,5 cm dijametru, ħoxna 6 cm, madwar 450 gramma) u oħra żgħira (bejn 8,5 u 9 cm dijametru, ħoxna 6 cm, madwar 2 050 gramma); tal-anqas 50 % xaħam.
      4.3.   Żona ġeografika
      Il-lok ta’ produzzjoni jkopri żona ġeografika ristretta ħafna fil-konfini tad-dipartimenti ta’ Aube u ta’ Yonne, li jiġbor fih ir-reġjun niedi ta' Champagne, b’fiċ-ċentru l-muniċipalità ta’ Chaource.
      
                   
               
               
                  Id-Dipartiment ta’ Aube
                  It-territorju kollu tad-distretti ta': Aix-en-Othe, Bar-sur-Seine, Bouilly, Chaource, Ervy-le-Châtel, Mussy-sur-Seine, Les Riceys u Troyes (7 distretti)
               
            
                   
               
               
                  Id-Dipartiment ta’ Yonne
                  
                               
                           
                           
                              It-territorju kollu tad-distretti ta': Ancy-le-Franc, Crusy-le-Châtel, Flogny-la-Chapelle u Tonnerre
                           
                        
                               
                           
                           
                              It-territorju kollu tal-muniċipalitajiet ta': Bagneaux, Boeurs-en-Othe, Cérilly, Chigy, les Clérimois, Coulours, Flacy, Foissy-sur-Vanne, Fontaine-la-Gaillarde, Fournaudin, Maillot, Malay-le-Grand, Malay-le-petit, Noé, Saint-Clément, Saligny, Sens, les Sièges, Theil-sur-Vanne, Vareilles, Vaudeurs, Villeneuve-l'Archevêque, Villiers-Louis u Voisines.
                           
                        
                               
                           
                           
                              Partijiet mit-territorju tal-muniċipalitajiet ta': Arces-Dilo (il-parti fit-Tramuntana tat-triq nazzjonali 5), Cerisiers (il-parti fit-Tramuntana tat-triq nazzjonali 5), Lailly (il-parti fin-Nofsinhar tat-triq dipartmentali 28), La Postolle (il-parti fin-Nofsinhar tat-triq dipartmentali 28), Soucy (il-parti fin-Nofsinhar tat-triq nazzjonali 439), Thorigny-sur-Oreuse (il-parti fin-Nofsinhar tat-triq dipartmentali 28) u Vaumort (il-parti fit-Tramuntana tat-triq nazzjonali 5).
                           
                        
            4.4.   Prova tal-oriġini
      Kull operatur jimla “dikjarazzjoni ta’ kapaċità” rreġistrata għand is-servizz tal-I.N.A.O., li lil tal-aħħar tippermettilu li jidentifika l-operaturi kollha. Dawn għandhom iżommu għad-dispożizzjoni tal-I.N.A.O. r-reġistri kif ukoll kull dokument meħtieġ għall-kontroll tal-oriġini, tal-kwalità u tal-kundizzjonijiet ta’ produzzjoni tal-ħalib u tal-ġobon.
      Fil-qafas tal-kontroll li jsir fuq il-karatteristiċi tal-prodott b’denominazzjoni tal-oriġini, eżami analitiku u organolettiku għandu l-għan li jassigura l-kwalità u t-tipiċità tal-prodotti ppreżentati għal dan l-eżami.
      4.5.   Metodu ta' produzzjoni
      Il-produzzjoni tal-ħalib, u l-produzzjoni u l-manifattura tal-ġobniet iridu jsiru fiż-żona ġeografika.
      Il-ġobon huwa predominantement lattiku, jitħalla jqattar bilmod waħdu, u huwa prodott esklussivament mill-ħalib tal-baqar immaturat u mbagħad trattat bit-tames; jeħtieġlu tal-anqas 12-il siegħa żmien biex jagħqad; u minimu ta’ ġimagħtejn biex jimmatura.
      4.6.   Rabta
      Magħruf mill-Medjuevu, u offrut fl-1513 mir-residenti ta’ Chaource lis-Sinjur Gvernatur ta’ Langres, it-tradizzjoni orali ta’ dan il-ġobon tmur lura għall-ewwel parti tas-seklu 19; ilu jinbigħ fis-swieq reġjonali u saħansitra f’dawk tal-bliet kbar bħal Lyon u Pariġi. Id-denominazzjoni ġiet rikonoxxuta fl-1970.
      Iż-żona tad-denominazzjoni tinsab f’baċin ikkaratteriszzat minn ġeoloġija sottostanti permeabbli, essenzjalment magħmula mil-franka u t-tafal, u miżgħuda bl-għejun u kanali naturali tal-ilma ġieri. Il-baqar li jagħtu l-ħalib jirgħu f’mergħat naturali fis-sajf u fix-xitwa jieklu l-ħaxix maħsud fil-post. Il-proċess naturali tal-produzzjoni ħalla li l-produtturi jiksbu valur miżjud fuq il-ġobon tagħhom, kif ukoll ippermetta ż-żamma tal-attivitajiet agrikoli f'dan ir-reġjun.
      4.7.   Organu ta' spezzjoni
      
         Isem: Institut national de l’origine et de la qualité (INAO)
      
         Indirizz: 
      
         Tel.: (33) 153 89 80 00
      
         Fax: (33) 153 89 80 60
      
         Posta elettronika: info@inao.gouv.fr
      L-Institut National de l’Origine et de la qualité huwa entità pubblika ta' natura amministrattiva, b'personalità ċivili, u jaqa' taħt il-Ministeru tal-Agrikoltura.
      Il-kontroll tal-kundizzjonijiet ta’ produzzjoni li għandhom denominazzjoni tal-oriġini qiegħed f’idejn l-INAO.
      
                  Isem
               
               
                  :
               
               
                  Direction générale de la concurrence, de la consommation et de la répression des Fraudes (DGCCRF)
               
            
                  Indirizz
               
               
                  :
               
               
                  59 boulevard Vincent-Auriol, 75703 Paris Cedex 13, France
               
            
                  Tel.
               
               
                  :
               
               
                  (33) 144 87 17 17
               
            
                  Fax
               
               
                  :
               
               
                  (33) 144 97 30 37
               
            Id-DGCCRF huwa servizz tal-Ministeru tal-Ekonomija, tal-Industrija u tal-Impjiegi.
      4.8.   Tikkettar:
      Huwa obbligatorju li l-ġobniet iġibu l-indikazzjoni Denominazzjoni Protetta tal-Oriġini u isem id-denominazzjoni.